title: Σχεδιασμός δικτύου για βέλτιστη χωροθέτηση Πράσινων Σημείων στα Χανιά 
title: Network design for optimal location of Green points in Chania
Creators: name: Κωνσταντινου Παντελης
Publisher: name: Technical University of Crete
Year: 2024

description: Στις μέρες μας η αντιμετώπιση των αστικών απορριμμάτων είναι ένα από τα κυριότερα θέματα που πρέπει να μας απασχολήσει. Η ανακύκλωση εδώ και αρκετό καιρό εισήλθε στη ζωή όλων των ανθρώπων στην Ευρώπη επομένως πρέπει να την αξιοποιήσουν. Για το λόγο αυτό η χωροθέτηση εγκατάστασης ενός Πράσινου Σημείου συνιστάται ανεπιφύλακτα σε όλες τις περιοχές μιας χώρας ή ακόμα σε κάποιο νησί. Η χωροθέτηση μιας εγκατάστασης είναι ένα από τα δυσκολότερα προβλήματα που απασχολεί τους μελετητές όσον αφορά το χωροταξικό σχεδιασμό και τη κατανομή ζήτησης. Ο σκοπός της παρούσας διπλωματικής εργασίας είναι ο σχεδιασμός και η βέλτιστη χωροθέτηση Πράσινων Σημείων στην περιοχή του Δήμου Χανίων μέσω της πολυκριτηριακής και χωρικής ανάλυσης. Η πολυκριτηριακή ανάλυση υλοποιείται μέσω του περιβάλλοντος του Γεωγραφικού Συστήματος Πληροφορίων (GIS) δημιουργώντας έτσι τη χωρική ανάλυση. Αξιοποιώντας λοιπόν τη χωρική ανάλυση και εφαρμόζοντας το αλγόριθμο του P-Median καταλήξαμε στην εύρεση των βέλτιστων θέσεων των Πράσινων Σημείων. Η χρήση του αλγορίθμου αυτού διευκολύνει όλους τους μελετητές καθώς σκοπός του είναι η ελαχιστοποίηση της απόστασης με βάση τη σταθμισμένη ζήτηση ανάμεσα των σημείων ζήτησης και της πλησιέστερης επιλεγμένης εγκατάστασης. Επομένως, η δημιουργία και η λειτουργικότητα ενός δικτύου Πράσινων Σημείων στη περιοχή του Δήμου Χανίων θα διευκολύνει τόσο τους κατοίκους της όσο και το περιβάλλον αφού πλέον πολλά υλικά θα καταλήγουν προς επαναχρησιμοποίηση. Άρα, η ανακύκλωση των αστικών απορριμμάτων βοηθά στην αντιμετώπιση των προβλημάτων που φέρουν προς το περιβάλλον μέσω της κατασκευής των Πράσινων Σημείων. Στην συνέχεια, εξετάστηκαν τρία σενάρια όπου μέσω αυτών επιλέχθηκαν οι βέλτιστες θέσεις χωροθέτησης των Πράσινων Σημείων. O προκαθορισμένος ρόλος των σεναρίων βασίστηκε στον πληθυσμό της περιοχής μελέτης καθώς, σύμφωνα με μελέτες ισχύει η εγκατάσταση ενός Πράσινο Σημείο ανά 55.000 πληθυσμό. Έτσι, εξετάστηκαν επιπλέον περιπτώσεις για περισσότερες εγκαταστάσεις. Παράλληλα, λήφθηκε υπόψη η απόσταση που χρειάζεται να διανύσει οδικός ένας κάτοικος προς το Πράσινο Σημείο. Η απόσταση αυτή ορίστηκε από 10 km, 15 km και 20 km. Ο ιδανικός αριθμός των εγκαταστάσεων που χρειάζεται να κατασκευαστούν με βάση τη περιοχή μελέτης καθορίστηκε ο αριθμός των τριών εγκαταστάσεων και το προτιμότερο σενάριο επιλέχθηκε το πρώτο δίνοντας έτσι ευκολότερη πρόσβαση σε περισσότερους οικισμούς. Η επιλογή του πρώτου σεναρίου έγινε καθώς η απόσταση των 10 km είναι σαφέστατα η πιο ικανοποιητική για να διανύσει ένας κάτοικος μέχρι να φθάσει στο Πράσινο Σημείο. Συνάμα, οι τρείς εγκαταστάσεις καλύπτουν το μεγαλύτερο μέρος της περιοχής μελέτης καθώς η μία εντοπίζεται κοντά από το κέντρο των Χανίων, η δεύτερη κοντά από τη περιοχή της Σούδας και η τρίτη εξυπηρετεί τη περιοχή των Κουνουπιδιανών. Συνοψίζοντας, οι θέσεις στις οποίες αποφασίστηκαν να τοποθετηθούν τα Πράσινα Σημεία μέσω του αλγορίθμου P-Median εντοπίζονται κατά κύριο λόγο εντός συγκεκριμένου ορίου εξυπηρέτησης έχοντας ως βασικό κριτήριο τις πραγματικές αποστάσεις του υφιστάμενου οδικού δικτύου καθώς επίσης και τα στοιχεία του πληθυσμού για κάθε οικισμό.